Güímar era un dels nou menceyats en què fou dividida l'illa canària de Tenerife després de la mort del mencey Tinerfe, a l'època anterior a la conquesta de les illes per part de la Corona de Castella. Ocupava l'extensió dels actuals municipis d'El Rosario, Candelaria, Arafo, Güímar i parts de Santa Cruz de Tenerife i San Cristóbal de La Laguna. Els seus menceys foren Sortibán, Acaymo, Dadarmo i Añaterve.